รัฐบาลไทย-ข่าวทำเนียบรัฐบาล-วว. เปิดตัว 3  ผลิตภัณฑ์บำรุงผิวหน้า จากสารสกัดอะโวคาโด เขาค้อ จ.เพชรบูรณ์ ผลสำเร็จโครงการ THAI COSMETOPOEIA ร่วมกับ 2 ยักษ์ใหญ่วงการอุตสาหกรรมเครื่องสำอางไทย
วันจันทร์ที่ 8 มิถุนายน 2563
วว. เปิดตัว 3  ผลิตภัณฑ์บํารุงผิวหน้า จากสารสกัดอะโวคาโด เขาค้อ จ.เพชรบูรณ์ ผลสําเร็จโครงการ THAI COSMETOPOEIA ร่วมกับ 2 ยักษ์ใหญ่วงการอุตสาหกรรมเครื่องสําอางไทย
วว. เปิดตัว 3  ผลิตภัณฑ์บํารุงผิวหน้า จากสารสกัดอะโวคาโด เขาค้อ จ.เพชรบูรณ์ ผลสําเร็จโครงการ THAI COSMETOPOEIA ร่วมกับ 2 ยักษ์ใหญ่วงการอุตสาหกรรมเครื่องสําอางไทย
กระทรวงการอุดมศึกษา วิทยาศาสตร์ วิจัยและนวัตกรรม (อว.) โดย สถาบันวิจัยวิทยาศาสตร์และเทคโนโลยีแห่งประเทศไทย (วว.) เปิดตัว 3 ผลิตภัณฑ์นวัตอัตลักษณ์เครื่องสําอางไทยจากสารสกัดอะโวคาโด “Serum, Eye cream ,Facial Mask” มีประสิทธิภาพต้านอนุมูลอิสระ ชะลอริ้วรอย ต้านการเกิดเม็ดสีผิว โดยใช้วัตถุดิบจากอําเภอเขาค้อ จังหวัดเพชรบูรณ์ ระบุเป็นผลสําเร็จโครงการขับเคลื่อนเศรษฐกิจสังคมไทยด้วยการสร้างสรรค์คุณค่าเครื่องสําอางตามเอกลักษณ์ท้องถิ่นไทย (Thai Cosmetopoeia) จากการร่วมดําเนินงานกับบริษัท เอสแอนด์เจ อินเตอร์เนชั่นแนล เอ็นเตอร์ไพรส์ จํากัด (มหาชน) ในการพัฒนาผลิตบํารุงผิวหน้าจากสารสกัดอะโวกาโดภายใต้ชื่อทางการค้า Mistine
นายสายันต์ ตันพานิช รองผู้ว่าการกลุ่มวิจัยและพัฒนาด้านอุตสาหกรรมชีวภาพ วว. กล่าวว่า วว. ได้ดําเนินโครงการ “ขับเคลื่อนเศรษฐกิจสังคมไทยด้วยการสร้างสรรค์คุณค่าเครื่องสําอางตามเอกลักษณ์ท้องถิ่นไทย” หรือ Thai Cosmetopoeia ร่วมกับบริษัท เอสแอนด์เจ อินเตอร์เนชั่นแนล เอ็นเตอร์ไพรส์ จํากัด (มหาชน) ในการสกัดสารสําคัญ วิเคราะห์ทดสอบประสิทธิภาพความปลอดภัย และ พัฒนาสูตรผลิตภัณฑ์ ประสบผลสําเร็จในการพัฒนา 3 ผลิตภัณฑ์ นวัตอัตลักษณ์เครื่องสําอางจากสารสกัดอะโวคาโด และมีการวางจําหน่ายผลิตภัณฑ์แล้วภายใต้เครื่องหมายการค้า Mistine ของบริษัท เบทเตอร์เวย์ จํากัด (ประเทศไทย) ทั้งภายในประเทศและต่างประเทศ
“... วว. และ บริษัท เอสแอนด์เจ อินเตอร์เนชั่นแนล เอ็นเตอร์ไพรส์ จํากัด (มหาชน) นําวัตถุดิบผลอะโวคาโด จากอําเภอเขาค้อ จังหวัดเพชรบูรณ์ มาผ่านการสกัดด้วยเทคโนโลยีเฉพาะและทดสอบประสิทธิภาพต่อผิวหนัง ในการต้านอนุมูลอิสระ ชะลอริ้วรอย และต้านการเกิดเม็ดสีผิว พัฒนาเป็นผลิตภัณฑ์ 3 ชนิด คือ 1.Serum บํารุงผิว 2.Eye cream บํารุงรอบดวงตา และ 3.Facial Mask มาสก์บํารุงผิวหน้า นับเป็นการเพิ่มมูลค่าผลผลิตการเกษตรและเป็นการส่งเสริมการใช้วัตถุดิบภายในประเทศ ช่วยลดการนําเข้าที่เป็นรูปธรรม โดยผลิตภัณฑ์นี้ถือเป็นผลิตภัณฑ์แรกที่ได้รับตราสัญลักษณ์ “Thai Cosmetopoeia” ของ วว. ซึ่งเป็นการยืนยันถึงการใช้วัตถุดิบภายในประเทศ และผ่านการทดสอบประสิทธิภาพ ความปลอดภัย จากศูนย์เชี่ยวชาญนวัตกรรมผลิตภัณฑ์สมุนไพร ของ วว. งานวิจัยและพัฒนาจากความเชี่ยวชาญของ วว. รวมทั้งศักยภาพของภาคีเครือข่ายที่ร่วมมือกันในครั้งนี้จะเป็นส่วนสําคัญในการผลักดันสร้างการรับรู้แบรนด์ไทยในตลาดโลกให้ได้มากขึ้น...” รองผู้ว่าการ วว. กล่าว
อนึ่ง วว. ได้เปิดตัวโครงการ “ขับเคลื่อนเศรษฐกิจสังคมไทยด้วยการสร้างสรรค์คุณค่าเครื่องสําอางตามเอกลักษณ์ท้องถิ่นไทย (Thai Cosmetopoeia)” ซึ่งเป็นโครงการตามยุทธศาสตร์การดําเนินงานของ วว. ในการวิจัยและพัฒนาด้านเครื่องสําอาง เมื่อปลายปี พ.ศ. 2562 โดยมีเครือข่ายความร่วมมือทั้งภาครัฐ เอกชน ของจังหวัดต่าง ๆ ในประเทศไทย มีวัตถุประสงค์โครงการเพื่อส่งเสริมทรัพยากรชีวภาพของแต่ละท้องถิ่นที่มีความเป็นอัตลักษณ์ หรือ เอกลักษณ์ที่โดดเด่น นํามาพัฒนาด้วยวิทยาศาสตร์ เทคโนโลยี และนวัตกรรม (วทน.) เพื่อพัฒนาเป็นผลิตภัณฑ์ “นวัตอัตลักษณ์เครื่องสําอางไทย” ซึ่งถือเป็นการเพิ่มมูลค่าวัตถุดิบท้องถิ่นให้กลายเป็นผลิตภัณฑ์สร้างสรรค์ (creation values) เพื่อให้เป็นที่รู้จักในระดับชาติและช่วยขับเคลื่อนเศรษฐกิจฐานรากให้เกิดความยั่งยืน รวมทั้งส่งเสริมนโยบาย BCG ให้เกิดการขยายตัวอย่างสร้างสรรค์และยั่งยืน
ข้อมูลข่าวโดย : สถาบันวิจัยวิทยาศาสตร์และเทคโนโลยีแห่งประเทศไทย (วว.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313